Η επίπτωση του μεσοθηλιώματος και η πορεία της απαμιάντωσης στον Ελλαδικό χώρο τα τελευταία τριάντα χρόνια
Creators: name: Καντερές, Θωμάς Δημητρίου
Publisher: name: Aristotle University of Thessaloniki
Year: 2021
Subjects: Μεσοθηλίωμα
Αμίαντος
Επαγγελματική νόσος
Mesothelioma
Asbestos
Occupational Disease

description: Το κακοήθες μεσοθηλίωμα υπεζωκότα είναι μία σπάνια μορφή καρκίνου, η οποία έχει πτωχή πρόγνωση και μειωμένη επιβίωση. Παρά τη μεγάλη πρόοδο της επιστήμης και της τεχνολογίας, ειδικότερα στον τομέα της ιατρικής κοινότητας, μέχρι και σήμερα δεν έχει βρεθεί αποτελεσματική θεραπεία, που να μπορεί να αντιμετωπίσει και πιθανώς να αντιστρέψει τη νόσο. Η έκθεση σε ίνες αμιάντου είναι ένας από τους κύριους αιτιολογικούς παράγοντες για την εμφάνιση της νόσου, και η σύνδεση μεταξύ τους έγινε γνωστή εδώ και αρκετές δεκαετίες. Λαμβάνοντας υπόψη την βλαπτική επίδραση του αμίαντου και των προϊόντων του στο ανθρώπινο σώμα, το ενδιαφέρον της παγκόσμιας κοινότητας στράφηκε στην κατάργηση της χρήση του, με συνέπεια την πρόληψη του μεσοθηλιώματος. Αυτό είχε ως αποτέλεσμα οι περισσότερες χώρες να επιβάλλουν νομοθετικά πλαίσια με σταδιακό περιορισμό και κατάργηση της χρήσης του. Παρά το γεγονός ότι, η επίπτωση της νόσου αυξάνει τα τελευταία χρόνια, ο περιορισμός της χρήσης αμίαντου αναμένεται να μειώσει τα ποσοστά εμφάνισης μεσοθηλιώματος σε παγκόσμια κλίμακα. Η Ελλάδα ήταν μία χώρα από τους μεγαλύτερους παραγωγούς αμιάντου στον κόσμο και η χρήση του ήταν ιδιαίτερα διαδεδομένη. Παρά την απαγόρευση της χρήσης αμιάντου η χώρα συνεχίζει να παρουσιάζει αυξημένα ποσοστά θανάτων και επίπτωσης της νόσου. Η διαδικασία απαμιάντωσης είναι σε εξέλιξη και επιβεβλημένη για την προστασία της δημόσιας υγείας.
description: Malignant pleural mesothelioma is a rare form of cancer with very poor prognosis and reduced overall survival. Despite the great advances in science and technology, especially in the field of the medical oncology, no effective treatment has been found that can possibly reverse the course of the disease. Exposure to asbestos fibers is one of the main causes of malignant pleural mesothelioma, and the link between them has been known for several decades. Taking into consideration the harmful effects of asbestos exposure and its products on public health, the national community focused its attention on eliminating its use, thus preventing mesothelioma. This has resulted in most countries imposing legislative frameworks by gradually restricting and abolishing its use. Despite the fact that the incidence of malignant pleural mesothelioma has increased during the past decades, limiting the use of asbestos exposure is expected to reduce the incidence of mesothelioma worldwide. Greece was one of the largest producers of asbestos in the world and its use was widespread, especially during the preceding years. Despite the ban on the use of asbestos, the country continues to show both increased death and incidence rates. In conclusion, malignant pleural mesothelioma is a disease with poor prognosis, that is directly related to asbestos exposure. Its ban and removal from industry and structure facilities is still an ongoing process, yet mandatory for the protection of public health.
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)